Sorg i Katbjerg Sorg i Katbjerg mellem Hobro og Mariager idag. Det var her de to børn blev ramt af en modkørende bil ved 17-tiden i går. - Det er dybt, dybt tragisk, siger Preben Christensen (Soc.dem.) Formand for Teknik- og Miljøudvalget, Mariagerfjord Kommune. Ser nærmere på ulykkesstedet Uheldet får nu kommunen til at kigge nærmere på ulykkesstedet. Børnene var lige stået af skolebussen, da de blev ramt. Rigtig side af vejen - Sådan som jeg ser det, så blev de sat af bussen i buslommen og gik den rigtige side af vejen, men bilisten var jo langt ude i rabatten, siger Preben Christensen. Ønsker cykelsti Venstres Gruppeformand Poul Grøn vil på næste byrådsmøde bede byrådet om straks at begynde byggeriet af en kombineret gang og cykelstiforbindelse mellem Hobro og Mariager. Preben Christensen vil dog lige vente på politiets rapport. Afventer rapport - Hvis vi kan gøre noget, så vil vi selvfølgelig gøre det, men nu venter vi lige på politiets rapport om ulykken, inden vi beslutter os, siger Preben Christensen. Ny trafikplan Mariagerfjord Kommune fremlægger først i det nye år en helt ny trafikplan for hele kommunen.
Trafikulykken i aftes ved Hobro, hvor et barn blev dræbt og en anden livsfarligt kvæstet, får nu Mariagerfjord Kommune til at se på strækningen.